[{"text_idx": "#000000", "text": "Katrina Lehis ja epeenaiskond kandideerivad aasta sportlase tiitlile"}, {"text_idx": "#000002", "text": "Eesti Olu\u0308mpiakomitee avas kolmapa\u0308eval \u201eAasta sportlane 2021\u201c rahvaha\u0308a\u0308letuse. Oma soosikute poolt aasta meessportlase, aasta naissportlase, aasta vo\u0303istkonna ja aasta treeneri valimisel saab ha\u0308a\u0308letada kuni 19. detsembrini aadressil. Laureaadid tehakse teatavaks 29. detsembril Alexela kontserdimajas toimuval \u201eSpordiaasta Ta\u0308hed 2021\u201c auhinnagalal."}, {"text_idx": "#000003", "text": "Aasta naissportlase tiitlile kandideerib Tokyo olu\u0308mpiama\u0308ngudel individuaalselt pronksi ja epeenaiskonna vo\u0303iduni viinud Haapsalu vehkleja Katrina Lehis. Aasta vo\u0303istkonna tiitlile kandideerib olu\u0308mpiama\u0308ngudelt kulla saanud epeenaiskond ja aasta treeneri tiitlile kandideerivad Lehise treener Nikolai Novosjolov ning naiskonna peatreener Kaido Kaaberma."}, {"text_idx": "#000004", "text": "Eesti Olu\u0308mpiakomitee peasekreta\u0308r Siim Suklese so\u0303nul on keerulisele ajale vaatamata olnud Eesti sportlased rahvusvaheliselt edukad. \u201eUsun, et konkurents aasta sportlase tiitlile kujuneb huvitavaks ja emotsionaalseks ning kindlaid vo\u0303itjaid ette ennustada on keeruline. Kutsun ko\u0303iki \u201eAasta sportlane 2021\u201c valimisel kaasa lo\u0308o\u0308ma, sest rahvaha\u0308a\u0308letusel osalemine annab igale fa\u0308nnile vo\u0303imaluse anda osa oma emotsioonist tagasi, hinnates oma kangelaste pingutusi,\u201c u\u0308tles Sukles."}, {"text_idx": "#000005", "text": "2021. aasta meessportlane, naissportlane, vo\u0303istkond ja treener selguvad rahvaha\u0308a\u0308letuse, spordiajakirjanike ja spordialaliitude ha\u0308a\u0308letustulemuste liitmisel. Vo\u0303rdsete lo\u0303plike punktide korral pa\u0308lvib tiitli spordiajakirjanike ha\u0308a\u0308letusvoorus parema koha saavutanud sportlane. Lisaks valitakse aasta noorsportlane, kes selgitatakse va\u0308lja spordiajakirjanike ja spordiorganisatsioonide ha\u0308a\u0308letustulemuste po\u0303hjal."}, {"text_idx": "#000006", "text": "Laureaadid kuulutatakse va\u0308lja 29. detsembril Alexela kontserdimajas toimuval galao\u0303htul \u201eSpordiaasta Ta\u0308hed 2021\u201c, mille otseu\u0308lekannet saab ja\u0308lgida Kanal 2 ja Postimehe portaali vahendusel."}, {"text_idx": "#000007", "text": "Eestis on aasta sportlasi valitud 90 aastat. Esimest korda valiti Eestis aasta sportlasi 1931. aastal, kui Eesti Spordilehe avanumbris ku\u0308siti lehelugejailt eelistusi 1930. aasta kohta. Toona nimetati aasta parimaks sportlaseks kergejo\u0303ustiklane Elmar Ra\u0308hn. 1933. aastal vo\u0303ttis selle tava ametlikult u\u0308le Tallinna Spordipressi Klubi ning parima tiitli pa\u0308lvis taas kergejo\u0303ustiklane \u2013 Nikolai Ku\u0308ttis. 1955. aastast on parimate valimine olnud ja\u0308rjepidev traditsioon, mida on aja jooksul ta\u0308iustatud: 1967. aastast valitakse eraldi aasta mees- ja naissportlast, 1969. aastal lisandus aasta vo\u0303istkond ning 1988. aastast alates antakse va\u0308lja aasta treeneri tiitlit."}, {"text_idx": "#000008", "text": "2020. aastal valiti sportlasteks ralliso\u0303itjad Ott Ta\u0308nak ja Martin Ja\u0308rveoja, aasta treeneriks Anna Levandi ja aasta noorsportlaseks Kelly Sildaru. La\u0308bi aegade on enim Eesti aasta sportlase tiitleid pa\u0308lvinud Erika Saluma\u0308e, kes teenis vahemikus 1983\u20131996 selle tunnustuse koguni u\u0308heksal korral."}, {"text_idx": "#000010", "text": "Vehklejad tegid spordiaasta auhindade jagamisel puhta to\u0308o\u0308"}, {"text_idx": "#000011", "text": "Katrina Lehis on aasta naissportlase nominent"}, {"text_idx": "#000012", "text": "Katrina Lehis on aasta sportlase kandidaat"}, {"text_idx": "#000015", "text": "Haapsalu ta\u0308histab eesti kirjanduse pa\u0308eva ettelugemise ja kohtumisega"}, {"text_idx": "#000016", "text": "Galerii: viigi ja\u0308a\u0308l vo\u0303istles curlingus ligi sada inimest"}, {"text_idx": "#000017", "text": "Z\u030cu\u0308rii asub Haapsalu linnavalitsuse uut hoonet valima"}, {"text_idx": "#000018", "text": "Anne Suislep: lavastuse protsess on ko\u0303ige suurem nauding"}, {"text_idx": "#000020", "text": "La\u0308a\u0308ne Elu paberleht laupa\u0308eval, 28. jaanuaril"}]